stanford-oval/wikipedia huggingface dataset:
คณะออกัสติเนียน

นักบุญออกัสตินแห่งฮิบโปจากรายละเอียดของการประดับกระจกสีโดย หลุยส์ คอมฟอร์ต ทิฟฟานี (Louis Comfort Tiffany) ที่พิพิธภัณฑ์ไลท์เนอร์ (Lightner museum) โบสถ์เซนต์ออกัสติน รัฐฟลอริดา
คณะออกัสติเนียน (อังกฤษ: Augustinian Order) เป็นคณะนักบวชคาทอลิกกลุ่มหนึ่ง ตั้งชื่อตามนักบุญออกัสตินแห่งฮิปโป (ค.ศ. 354 - ค.ศ. 450) ปัจจุบันมีสองแบบ ได้แก่
คณะนักบวชภิกขาจารที่ไฟรอาร์ในคณะเน้นวัตรปฏิบัติที่ผสมกันทั้งการเพ่งพินิจและการประกาศข่าวดี สมาชิกของคณะถือวินัยของนักบุญออกัสตินเป็นแนวทางในการดำรงชีวิตในชุมชนนักบวช ในยุคแรกคณะนี้มีชื่อว่า "คณะภราดาฤๅษีแห่งนักบุญออกัสติน" ปัจจุบันคือคณะนักบุญออกัสติน นอกจากนี้ยังมีคณะนักบวชคาทอลิกอีกสองคณะที่มีต้นกำเนิดมาจากคณะออกัสติเนียน คือคณะออกัสติเนียนรีคอลเลกต์และคณะออกัสติเนียนไม่สวมรองเท้า ในช่วงแรกทั้งสองคณะยังรวมอยู่ในคณะออกัสติเนียนโดยมีมหาธิการคนเดียวกัน คณะออกัสติเนียนรีคอลเลกต์ตั้งขึ้นเมื่อปี 1588 เพื่อปฏิรูปคณะออกัสติเนียนเดิม และได้สิทธิ์ปกครองตนเองในปี ค.ศ. 1912 ส่วนคณะออกัสติเนียนไม่สวมรองเท้าได้ปกครองตนเองในปี ค.ศ. 1931
คณะผู้ได้รับศีลบวชหรือแคนันนักบวช ซึ่งปฏิบัติตามคำแนะนำของพระวรสารและวินัยของนักบุญออกัสติน ใช้ชีวิตกึ่งอารามวาสี แต่ก็ยังทำงานอภิบาล นักบวชออกัสติเนียนประเภทนี้จะอาศัยอยู่ร่วมกันเป็นกลุ่มและทำงานรับใช้คริสตจักรในเขตแพริชใกล้เคียง จึงกลายเป็นคณะนักบวชที่มีการปกครองเป็นอิสระตนเอง แยกจากกันในแต่จะท้องถิ่น
แหล่งข้อมูลอื่น

วินัยของนักบุญออกัสติน โดย Catholic Encyclopedia (อังกฤษ)
วินัยของนักบุญออกัสติน (อังกฤษ)
คณะออกัสติเนียนนานาชาติ (อังกฤษ)
ข้าพเจ้าเชื่อวางใจในพระเจ้า

ข้าพเจ้าเชื่อวางใจในพระเจ้า (ศัพท์โปรเตสแตนต์) หรือ ข้าพเจ้าเชื่อในพระเจ้า (ศัพท์คาทอลิก) (อังกฤษ: I believe in GOD; Credo) เป็นวรรคที่ 1 ในหลักข้อเชื่อของอัครทูต และเป็นหลักธรรมคำสอนของคริสต์ศาสนาที่สำคัญที่สุด หรือที่เรียกว่าแก่นธรรมของศาสนาคริสต์
ความเชื่อ

ความเชื่อ ในทางคริสต์ศาสนาหมายถึง มีความเชื่อในการทรงไถ่บาปของพระเยซูคริสต์ คือ บาปกำเนิด บาปจากการประพฤติ ทั้งหมดในชีวิตตั้งแต่กำเนิดจนถึงสิ้นชีวิต จึงส่งผลให้บุคคลได้รับความรอดและได้รับผลคือแผ่นดินสวรรค์อันเป็นนิจนิรันดร์ของพระเจ้า
พระ‍คัมภีร์​ว่า​อย่าง‍ไร? ก็​ว่า“อับ‌รา‌ฮัม​เชื่อ​พระ‍เจ้า และ​พระ‍องค์​ทรง​ถือ‍ว่า​ท่าน​เป็น​คน​ชอบ‍ธรรม”
คือ​ว่า​ถ้า​ท่าน​จะ​ยอม‍รับ​ด้วย​ปาก​ของ​ท่าน​ว่า​พระ‍เยซู​ทรง​เป็น​องค์‍พระ‍ผู้‍เป็น‍เจ้า และ​เชื่อ​ใน​ใจ​ว่า พระ‍เจ้า​ได้​ทรง​ให้​พระ‍องค์​เป็น​ขึ้น​มา​จาก​ความ​ตาย ท่าน​จะ​รอด
ความเชื่อในทางนิกายโปรเตสแตนต์เชื่อว่า เพียงความเชื่ออย่างเดียวก็ได้รับการไถ่จากพระคริสต์ ดังนั้นผู้ที่มีความเชื่อเมื่อสิ้นชีวิตแล้วจึงไปรอคอยการพิพากษาครั้งสุดท้ายในสถานที่ที่พระเจ้าจัดเตรียมไว้ให้ แต่ความเชื่อในทางนิกายโรมันคาทอลิกเชื่อว่า เพียงความเชื่ออย่างเดียวก็ยังไม่เพียงพอที่จะได้รับความรอด แต่ต้องอาศัยการประพฤติปฎิบัติที่ดีด้วย และเมื่อสิ้นชีวิตหากผู้นั้นยังมีความบริสุทธิ์ที่จะรวมเป็นหนึ่งกับพระเจ้ายังไม่เพียงพอ ผู้นั้นจะต้องไปแดนชำระก่อน เมื่อพ้นแดนชะรำแล้วจึงจะได้รับความรอด ส่วนการประพฤติปฎิบัติที่ดีนั้นโปรเตสแตนต์เชื่อว่าไม่ได้เป็นเจตนาที่จงใจกระทำ แต่เป็นสิ่งที่เป็นการส่งผลมาจากความเชื่อ
ความวางใจ

ความวางใจ หรือ ความวางใจในพระเจ้า ในทางคริสต์ศาสนาหมายถึง การวางใจในการทรงงานของพระเจ้า ในการจัดเตรียมหนทางของพระเจ้า คือ การทรงห้ามความ​กัง‌วล​และ​ความ​กระ‌วน‍กระ‌วาย
“เพราะ‍เหตุ‍นี้ เรา​บอก​ท่าน‍ทั้ง‍หลาย​ว่า อย่า​กระ‌วน‍กระ‌วาย​ถึง​ชีวิต​ของ​ตน​ว่า​จะ​เอา​อะไร​กิน หรือ​จะ​เอา​อะไร​ดื่ม และ​อย่า​กระ‌วน‍กระ‌วาย​ถึง​ร่าง‍กาย​ของ​ตน​ว่า​จะ​เอา​อะไร​นุ่ง‍ห่ม ชีวิต​สำคัญ​ยิ่ง‍กว่า​อาหาร​ไม่​ใช่​หรือ? และ​ร่าง‍กาย​สำคัญ​ยิ่ง‍กว่า​เครื่อง‍นุ่ง‍ห่ม​ไม่​ใช่​หรือ? จง​ดู​นก​ทั้ง‍หลาย​บน​ฟ้า พวก‍มัน​ไม่‍ได้​หว่าน ไม่‍ได้​เกี่ยว ไม่‍ได้​รวบ‍รวม​ไว้​ใน​ยุ้ง‍ฉาง แต่​พระ‍บิดา​ของ​พวก‍ท่าน ผู้​สถิต​ใน​สวรรค์​ทรง​เลี้ยง​พวก‍มัน​ไว้ ท่าน​ไม่​ประ‌เสริฐ​กว่า​พวก‍มัน​หรือ? มี​ใคร​ใน​พวก‍ท่าน​ที่​โดย​ความ​กระ‌วน‍กระ‌วาย สามารถ​ต่อ‍อายุ​ของ​ตน​ให้​ยืน​นาน​ขึ้น​อีก​นิด‍หนึ่ง​ได้ ท่าน​กระ‌วน‍กระ‌วาย​ถึง​เครื่อง‍นุ่ง‍ห่ม​ทำไม? จง​พิจาร‌ณา‍ดู​ว่า​ดอก‍ไม้​ใน​ทุ่ง‍นา​นั้น​เติบ‍โต​ขึ้น​อย่าง‍ไร มัน​ไม่​ทำ‍งาน มัน​ไม่​ปั่น‍ด้าย แต่​เรา​บอก​พวก‍ท่าน​ว่า แม้​แต่​กษัตริย์​ซา‌โล‌มอน​เมื่อ​ทรง​บริ‌บูรณ์​ด้วย​ศักดิ์‍ศรี​ก็​ไม่‍ได้​แต่ง​พระ‍องค์​งาม​เท่า​ดอก‍ไม้​เหล่า‍นี้​สัก​ดอก​หนึ่ง และ​ถ้า​พระ‍เจ้า​ทรง​ตก‍แต่ง​หญ้า​ที่​ทุ่ง‍นา​อย่าง​นั้น ซึ่ง​เป็น​อยู่​วัน‍นี้​และ​รุ่ง‍ขึ้น​ต้อง​ทิ้ง​ใน​เตา‍ไฟ โอ พวก​มี​ความ​เชื่อ​น้อย พระ‍องค์​จะ​ไม่​ทรง​ตก‍แต่ง​ท่าน​มาก​ยิ่ง‍กว่า‍นั้น​หรือ? เหตุ‍ฉะนั้น​อย่า​กระ‌วน‍กระ‌วาย​และ​กล่าว​ว่า​จะ​เอา​อะไร​กิน? หรือ​จะ​เอา​อะไร​ดื่ม? หรือ​จะ​เอา​อะไร​นุ่ง‍ห่ม? เพราะ​ว่า​บรร‌ดา​คน‍ต่าง‍ชาติ​แสวง​หา​สิ่ง‍ทั้ง‍ปวง​นี้ แต่​ว่า​พระ‍บิดา​ของ​พวก‍ท่าน​ผู้​สถิต​ใน​สวรรค์​ทรง​ทราบ​แล้ว​ว่า​ท่าน​ต้อง‍การ​สิ่ง‍ทั้ง‍ปวง​นี้ แต่​พวก‍ท่าน​จง​แสวง‍หา​แผ่น‍ดิน​ของ​พระ‍เจ้า และ​ความ​ชอบ‍ธรรม​ของ​พระ‍องค์​ก่อน แล้ว​พระ‍องค์​จะ​ทรง​เพิ่ม‍เติม​สิ่ง‍ทั้ง‍ปวง​นี้​ให้
“เพราะ‍ฉะนั้น อย่า​กระ‌วน‍กระ‌วาย​ถึง​วัน‍พรุ่ง‍นี้ เพราะ‍ว่า​พรุ่ง‍นี้​ก็​มี​เรื่อง​กระ‌วน‍กระ‌วาย​ของ​มัน​เอง แต่​ละ​วัน​ก็​มี​ทุกข์​พอ​อยู่​แล้ว
แล้ว​พา​ท่าน​ทั้ง‍สอง​ออก​มา​กล่าว​ว่า “ข้า‍แต่​ท่าน ข้าพ‌เจ้า​ต้อง​ทำ​อย่าง‍ไร​จึง​จะ​ได้​รับ​ความ​รอด?” เปา‌โล​กับ​สิ‌ลาส​จึง​กล่าว​ว่า “จง​วาง‍ใจ​ใน​พระ‍เยซู​องค์‍พระ‍ผู้‍เป็น‍เจ้า แล้ว​ท่าน​และ​ครอบ‍ครัว​จะ​ได้​รับ​ความ​รอด”
ดูเพิ่ม

หลักข้อเชื่อของอัครทูต
ความเชื่อ
ฆาตกรรมหมู่

สำหรับฆาตกรรมหมู่ที่มีความเกี่ยวข้องกับการเมือง ดูที่ การสังหารหมู่
อนุสรณ์สถานถึงเหยื่อของฆาตกรรมหมู่ด้วยการกราดยิงในสถานีรถไฟฉัตรปตี ศิวาจี ระหว่างการโจมตีนครมุมไบปี 2008
ฆาตกรรมหมู่ (อังกฤษ: mass murder) เป็นการก่อฆาตกรรมผู้คนจำนวนมาก โดยทั่วไปเกิดขึ้นติดต่อกันภายในระยะเวลาสั้น ๆ และในพื้นที่ทางภูมิศาสตร์ที่ปิด เอฟบีไอนิยามฆาตกรรมหมู่ว่าเป็นการก่อฆาตกรรมคนมากกว่าสี่คนภายใต้สภาวะที่ปราศจาก "ระยะพักฟื้น" (cooling-off period) ระหว่างฆาตกรรม ฆาตกรรมหมู่มักเกิดขึ้นในพื้นที่เดียวโดยผู้ก่อการคนเดียวหรือหลายคน
คิโนะปิโอะ

| คิโนะปิโอะ |
| --- | --- |
ตัวละครใน มาริโอ
เป็นภาพของคิโนะปิโอะในเกมนิวซูเปอร์มาริโอบราเธอร์สวี
ปรากฏครั้งแรก: ซูเปอร์มาริโอบราเธอร์ส 1985 (ค.ศ.) 2528 (พ.ศ.)
สร้างโดย: ชิเงรุ มิยาโมโตะ
แสดงโดย: โมโจ นิซอน และ จอห์น ฟิเฟอร์
ข้อมูลตัวละครในเรื่อง
ให้เสียง (ภาษาอังกฤษ): ไอแซก มาแชล (1997) มารูโนะ โทโมโกะ (1998–2001) เจน เทเลอร์ (2000–2007) เคลซี ฮัชชินสัน (2005 ; 2007) ซามานทา เคลลี (2007–present) จอห์น สต็อกเกอร์ (The Super Mario Bros. Super Show! and The Adventures of Super Mario Bros. 3)
ให้เสียง (ภาษาญี่ปุ่น): สุมิโทโมะ นานาเอะ (1996-1998) มารูโนะ โทโมโกะ (1996) ยามาโมโตะ โทโมโกะ and เอโมริ ฮิโรโกะ (Super Mario Bros.: The Great Mission to Rescue Princess Peach!) เอ็นโด มิยาโกะ (Amada Anime Series: Super Mario Bros.)
คิโนะปิโอะ (ญี่ปุ่น: キノピオ; โรมาจิ: Kinopio) หรือ โท้ด (อังกฤษ: Toad) เป็นเห็ดที่เป็นทหารของอาณาจักรเห็ด คิโนะปิโอะไม่ใช่ตัวละครที่มีอยู่ตัวเดียวจากที่สังเกตว่าคิโนะปิโอะมีหลายตัวในอาณาจักรเห็ด และเป็นตัวละครเดียวที่เป็นคนส่งข่าวให้กับมาริโอกับลุยจิว่าเจ้าหญิงพีชถูกลักพาตัวไปเพราะคิโนะปิโอะไม่สามารถปกป้องเจ้าหญิงพีชจากคุปปะได้นั่นเอง ในบางครั้งคิโนะปิโอะก็จะถูกเรียกว่า ชาวบ้านเห็ด (ญี่ปุ่น: キノコ族; โรมาจิ: Kinoko-zoku)
การปรากฏตัว

คิโนะปิโอะปรากฏตัวในเกมชุดมาริโอทุกภาค ทั้งเกมแบบผจญภัย อาร์พีจี ซีรีส์มาริโอปาร์ตี้ มาริโอคาร์ท และซีรีส์ซูเปอร์สแมชบราเธอร์ส รวมทั้งเกมที่ลุยจิเป็นตัวนำ
คณะอุร์สุลิน

| --- | --- |

ชื่อย่อ: O.S.U.
คําขวัญ: Soli Deo Gloria" (สิริโรจนาแด่พระเจ้าแต่ผู้เดียว)
ก่อตั้ง: 25 พฤศจิกายน ค.ศ. 1900
ประเภท: คณะนักบวชคาทอลิก
สํานักงานใหญ่: โรม ประเทศอิตาลี
อัคราธิการิณี: คุณแม่เซลิเซีย หวาง
คณะอุร์สุลิน (อังกฤษ: Ursulines) หมายถึงสถาบันชีวิตที่ถวายแล้วกลุ่มใด ๆ ก็ตามที่นักบุญอันเจลา เมรีชี ริเริ่มก่อตั้งขึ้นโดยมีพันธกิจในการจัดการศึกษาแก่เยาวชนหญิง คณะอุร์สุลินที่ใหญ่ที่สุดในปัจจุบันคือคณะอุร์สุลินแห่งสหภาพโรมัน (Ursulines of the Roman Union) นอกจากนี้ยังมีคณะของนักบุญอุร์สุลา (Order Sister of st. Ursula; O.S.U) ซึ่งสมาชิกเป็นนักพรตหญิงที่ใช้ชีวิตอารามวาสี
ประวัติ

อันเจลา เมรีชี สตรีชาวอิตาลี สมาชิกคณะชั้นสามของนักบุญฟรังซิส ได้เล็งเห็นความสำคัญของการให้การศึกษาแก่เยาวชนหญิง ในวันที่ 25 พฤศจิกายน ค.ศ. 1532 อันเจลาจึงได้รวมรวบหญิงสาวและหญิงม่ายมาตั้งเป็นคัมพานีของนักบุญอุร์สุลา (Company of St. Ursula) มีสถานะเป็นสถาบันฆราวาสผู้ถวายตน (คือกลุ่มผู้ถวายตัวต่อพระเจ้า โดยปฏิบัติตามคำแนะนำแห่งพระวรสาร 3 ข้อ แต่ยังอาศัยอยู่ในบ้านของตนร่วมกับฆราวาสอื่น ๆ) และถือเอานักบุญอุร์สุลาเป็นนักบุญองค์อุปถัมภ์คณะ
เมื่ออันเจลาถึงแก่กรรมในปี ค.ศ. 1540 คณะยังขยายตัวอยู่อย่างต่อเนื่อง จนแพร่หลายไปทั่วยุโรป ราวคริสต์ศตวรรษที่ 7 สมาชิกของคณะที่เดิมอยู่แบบฆราวาสก็เริ่มอยู่รวมกันเป็นกลุ่มอย่างนักพรตหญิงและอาศัยในอาราม ซึ่งแต่ละอารามปกครองตนเองเป็นอิสระไม่ขึ้นกับอารามอื่น ๆ แต่ต้องอยู่ภายใต้การกำกับของมุขนายกประจำมุขมณฑลที่อารามนั้นตั้งอยู่ จึงกลายเป็นคณะนักบวชอารามิกโดยสมบูรณ์ มีชื่อว่าคณะของนักบุญอุร์สุลา (Order of St. Ursula) สมาชิกของคณะยังคงเน้นทำงานด้านการจัดการศึกษา และได้แพร่หลายมากในช่วงคริสต์ศตวรรษที่ 19
ต่อมาสมเด็จพระสันตะปาปาลีโอที่ 13 เห็นว่าอาราคณะอุร์สุลินมีอยู่หลายคณะกระจายตามมุขมณฑลต่าง ๆ สมควรจะรวมให้เป็นคณะเดียวกันภายใต้อัคราธิการิณีคนเดียวที่ประจำอยู่กรุงโรม การทำงานจะได้มีประสิทธิภาพขึ้น คุณแม่อธิการิณีมารี เดอ แซ็งฌูว์เลียง โอบรี แห่งอารามบรัวจึงส่งจดหมายเชิญอธิการิณีอารามคณะอุร์สุลินมาร่วมประชุมกันที่กรุงโรม ปรากฏว่ามีทั้งสิ้น 71 อารามที่ยอมตกลงเข้าร่วม จึงเกิดเป็นคณะอุร์สุลินแห่งสหภาพโรมัน และคุณแม่มารีย์เป็นอัคราธิการิณีคนแรก สหภาพโรมันนี้ได้รับการรับรองเมื่อวันที่ 25 พฤศจิกายน ค.ศ. 1900 จึงถือว่าวันนี้เป็นวันก่อตั้งคณะ
ฝ่าย "คัมพานีของนักบุญอุร์สุลา" ซึ่งเป็นรูปแบบดั้งเดิมสุดของคณะอุร์สุลินได้เสื่อมลง จนหายไปในสมัยที่จักรพรรดินโปเลียนที่ 1 รุกรานอิตาลี ต่อมาราวกลางคริสต์ศตวรรษที่ 18 มัดดาเลนาและเอลีซาเบตตา พี่น้องตระกูลจีเรลลี ได้รื้อฟื้นคัมพานีขึ้นมาใหม่เพื่อสร้างกลุ่มฆราวาสช่วยงานมุขนายกจีราลาโม เดย์ กอนตี แวร์เซรี (Girolamo dei Conti Verzeri) คณะฆราวาสนี้แพร่หลายไปในหลายประเทศ โดยแยกกันปกครองเป็นอิสระ ผู้นำภายในคณะจึงมีดำริจะรวมแต่ละเป็นสมาพันธ์เดียว ในวันที่ 28 พฤษภาคม ค.ศ.1958 จึงได้รับการรับรองจากสันตะสำนักในชื่อใหม่ว่าสถาบันฆราวาสผู้ถวายตนของนักบุญอันเจลา เมรีชี (Secular Institute of St. Angelia Merici)
ข้าพเจ้าเป็นคนบาป

ข้าพเจ้าเป็นคนบาป หรือ โอ้บาปข้าพเจ้า (อังกฤษ: mea culpa; mea culpa) หรือ ข้าพเจ้ายอมรับว่าเป็นคนบาป หรือ โอ้บาปข้าพเจ้าหนักหนา (mea maxima culpa) เป็นคำอุทานในคริสต์ศาสนา
ที่มา

คำอุทานนี้มาจากบทภาวนาสารภาพบาป (prayer of confession of sinfulness) เรียก บทสารภาพบาป (Confiteor) ซึ่งใช้ในพิธีมิสซาของโรมันคาทอลิก และประพันธ์ขึ้นในคริสต์ศตวรรษที่ 16 อย่างไรก็ดี ปรากฏว่า มีการอุทานทำนองเดียวกันมาตั้งแต่ก่อนปี 1100 เล็กน้อยอยู่แล้ว
เนื้อความของบทสารภาพบาปฉบับสามัญ พร้อมคำแปลภาษาอังกฤษที่คณะกรรมการระหว่างประเทศว่าด้วยภาษาอังกฤษในพิธีกรรม (International Commission on English in the Liturgy) แก้ไขเพิ่มเติมในปี 2010 กับทั้งคำแปลภาษาไทยที่คณะกรรมการคาทอลิกเพื่อพิธีกรรมแก้ไขเพิ่มเติมในปี 2010 มีดังนี้
| ละติน | อังกฤษ | ไทย |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Confíteor Deo omnipoténti et vobis, fratres, quia peccávi nimis cogitatióne, verbo, ópere et omissióne: mea culpa, mea culpa, mea máxima culpa. Ideo precor beátam Maríam semper Vírginem, omnes Angelos et Sanctos, et vos, fratres, oráre pro me ad Dóminum Deum nostrum. | I confess to almighty God and to you, my brothers and sisters, that I have greatly sinned, in my thoughts and in my words, in what I have done and in what I have failed to do, through my fault, through my fault, through my most grievous fault; therefore I ask blessed Mary ever-Virgin, all the Angels and Saints, and you, my brothers and sisters, to pray for me to the Lord our God. | ข้าพเจ้าขอสารภาพต่อพระเจ้าผู้ทรงสรรพานุภาพ และต่อพี่น้องด้วย ว่าข้าพเจ้าได้ทำบาปมากมาย ด้วยกาย วาจา ใจ และด้วยการละเลย ข้าพเจ้าเป็นคนบาป ข้าพเจ้ายอมรับว่าเป็นคนบาป (ข้อนอกเพียงครั้งเดียว) ดังนั้น ขอพระนางมารีย์ผู้ทรงเป็นพรหมจารีเสมอ ขอทูตสวรรค์และนักบุญทั้งหลาย และพี่น้องด้วย ช่วยวิงวอนพระเจ้าเพื่อข้าพเจ้าด้วยเทอญ |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
ก  "ข้อนอกเพียงครั้งเดียว" คือ ข้อน-อก (ตีอก) เพียงครั้งเดียว
ในวัฒนธรรมร่วมสมัย

ในภาษาพูดปัจจุบัน ชาวตะวันตกจะอุทาน "mea culpa" เพื่อยอมรับว่า ตนได้ทำสิ่งผิด โดยเฉพาะสิ่งที่ย่อมหลีกพ้นได้ถ้าใช้ความระมัดระวังตามสมควร มีการใช้เช่นนี้แม้ในสถานการณ์เล็กน้อย เช่น ถ้านักฟุตบอลยอมรับว่า ทีมแพ้เพราะตนไม่ยิงประตู ก็อาจอุทานว่า "mea culpa" ในบางประเทศมีการใช้ถ้อยคำอื่นที่มีความหมายอย่างเดียวกัน เช่น ในสหรัฐอเมริกามีภาษาปากว่า "my bad"
คำอุทาน "mea culpa" นี้ได้รับความสนใจเป็นพิเศษเมื่อมีการใช้ในภาพยนตร์แอนมิเมชัน คนค่อมแห่งนอเทรอดาม (1996) ของวอลต์ดิสนีย์พิกเจอส์ ช่วงที่ผู้พิพากษาโกล็ด ฟร็อลโล (Claude Frollo) ซึ่งมีอุดมการณ์กวาดล้างพวกยิปซีที่ลักลอบเข้ากรุงปารีส กลับหลงใหลในหญิงยิปซีชื่อ "แอสเมรัลดา" (Esméralda) อย่างบ้าคลั่ง จึงตัดสินใจตามจับนางเพื่อให้ได้นางมาครอง แม้จะต้องเผากรุงปารีสทิ้งทั้งกรุงก็ตาม และถ้านางปฏิเสธก็จะประหารชีวิตนางเสียให้สาสม เขาร้องเพลง "Hellfire" ("ไฟจากขุมใด") ภาวนาและระบายความในใจของเขาต่อพระแม่มารีย์ โดยไม่ยอมรับว่า เป็นความผิดของเขา แต่โทษว่า นางแอสเมรัลดาเป็นแม่มดและทำคุณไสยใส่เขา ในเพลงดังกล่าว ได้ประสมคำ "mea culpa, mea culpa, mea máxima culpa" เป็นพื้นหลังเมื่อผู้พิพากษาฟร็อลโลร้องว่า ไม่ใช่ความผิดของตน นอกจากนี้ ยังมีถ้อยคำบางส่วนจากบทสารภาพบาปด้วย ถือกันว่า เพลงนี้เป็นเพลงที่ "รุนแรง" (dark) ที่สุดเท่าที่มีในบรรดาภาพยนตร์ของดิสนีย์ เพราะนำเสนอทั้งนรกและความหื่นกามอันเป็นหัวเรื่องที่ไม่เหมาะสมสำหรับเด็ก คณะกรรมการประเมินภาพยนตร์ของประเทศยุโรปหลาย ๆ ประเทศจัดระดับภาพยนตร์เองไว้ที่ "PG" (Parental Guidance - ผู้ปกครองโปรดให้คำแนะนำ)
ดูเพิ่ม

การวิจารณ์ตนเอง (self-criticism)
ฅนเหล็ก 4 มหาสงครามจักรกลล้างโลก

| ฅนเหล็ก 4 มหาสงครามจักรกลล้างโลก |
| --- | --- |
โปสเตอร์ภาพยนตร์
กำกับ: แม็คจี
เขียนบท: บทภาพยนตร์: John BrancatoMichael Ferris Characters: James Cameron Gale Anne Hurd
อำนวยการสร้าง: Derek AndersonVictor Kubicek Jeffrey Silver Moritz Borman
นักแสดงนำ: คริสเตียน เบล แซม วอร์ธธิงตัน แอนตัน เยลชิน มูน บลัดกูด ไบรซ์ ดัลลัส ฮาเวิร์ด คอมมอน จาดาเกรซ เบอร์รี เฮเลนา บอนแฮม คาร์เตอร์ ไมเคิล ไอรอนไซด์
กำกับภาพ: Shane Hurlbut
ตัดต่อ: Conrad Buff
ดนตรีประกอบ: แดนนี เอลฟ์แมน ธีม: Brad Fiedel
บริษัทผู้สร้าง: The Halcyon Company 
ผู้จัดจำหน่าย: สหรัฐ: วอร์เนอร์บราเธอส์ นานาชาติ: โคลัมเบียพิคเจอร์ส
วันฉาย: 21 พฤษภาคม ค.ศ. 2009 (US) 3 มิถุนายน ค.ศ. 2009 (UK) 4 มิถุนายน ค.ศ. 2009 (Aus)
ความยาว: 115 นาที 117 นาที(ฉบับพิเศษหรือฉบับรวมฉากที่ถูกตัด)
ประเทศ: สหรัฐ
ภาษา: อังกฤษ
ทุนสร้าง: US$185 - 200 ล้าน
ทำเงิน: $371,353,001
ก่อนหน้านี้: ฅนเหล็ก 3 กำเนิดใหม่เครื่องจักรสังหาร
ต่อจากนี้: ฅนเหล็ก:มหาวิบัติจักรกลยึดโลก
"ฅนเหล็ก 4 มหาสงครามจักรกลล้างโลก" (อังกฤษ: Terminator Salvation) เป็นภาพยนตร์อเมริกันในปี 2009 แนวนิยายวิทยาศาสตร์ เขียนบทโดยจอห์น บรังคาโตและไมเคิล เฟอร์ริส และกำกับโดย แม็กจี ภาพยนตร์เรื่องนี้เป็นภาค 4 ในภาพยนตร์ชุด เทอร์มิเนเตอร์ นำแสดงโดยคริสเตียน เบล แสดงเป็นจอห์น คอนเนอร์ ผู้นำต่อต้านหุ่นยนต์ และแซม เวิร์ททิงตัน ไซบอร์กที่ชื่อ มาร์คัส ไรต์ ภาพยนตร์ยังแนะนำตัวละครในวัยหนุ่มในเรื่องอย่าง ไคล์ รีส แสดงโดย แอนตัน เยลชิน ตัวเอกในภาพยนตร์ภาคแรก เดอะ เทอร์มิเนเตอร์ ในปี 1984 เช่นเดียวกับการเล่าเรื่องต้นกำเนิดของหุ่นรุ่น ที-800
ฅนเหล็ก 4 เป็นเรื่องราวในปี 2018 เป็นทั้งภาพยนตร์ภาคต่อและภาพยนตร์ปฐมบทในขณะเดียวกัน โดยพูดถึงสงครามของมนุษย์กับสกายเน็ต ภาพยนตร์ออกฉายเมื่อวันที่ 21 พฤษภาคม ค.ศ. 2009 ในสหรัฐอเมริกา และมีกำหนดออกฉายในสหราชอาณาจักรวันที่ 3 มิถุนายน ค.ศ. 2009 และฉายในออสเตรเลีย 4 มิถุนายน ค.ศ. 2009
แหล่งข้อมูลอื่น

เว็บไซต์ทางการ by Warner Bros.
Terminator Salvation ที่อินเทอร์เน็ตมูวีเดตาเบส
Terminator Salvation ที่ออลมูวี
ฅนเหล็ก 4 มหาสงครามจักรกลล้างโลก ที่ทีซีเอ็มมูวีเดตาเบส
Terminator Salvation ที่บ็อกซ์ออฟฟิศโมโจ
Terminator Salvation ที่รอตเทนโทเมโทส์
Terminator Salvation ที่เมทาคริติก
ข้าวทริติเคลี

| ข้าวทริติเคลี |
| --- | --- |


การจำแนกชั้นทางวิทยาศาสตร์
อาณาจักร:: Plantae
หมวด:: Angiosperms
ชั้น:: Monocots
อันดับ:: Poales
วงศ์:: Poaceae
สกุล:: × Triticosecale
ชื่อทวินาม
× Triticosecale Wittm. ex A. Camus.

Species
 × Triticosecale
ข้าวทริติเคลี (อังกฤษ: triticale) เป็นธัญพืชชนิดหนึ่ง ซึ่งเกิดจากการผสมข้ามพันธุ์ระหว่างข้าวสาลี (Triticum) กับ ข้าวไรย์ (Secale) โดยมีถิ่นกำเนิดมาจากประเทศสกอตแลนด์และเยอรมนี
การใช้ชื่อ ทริติเคลี เกิดจากการผสมคำของภาษาละตินระหว่างคำว่า Triticum (ข้าวสาลี) กับคำว่าSecale ( ข้าวไรย์) ซึ่งมีที่มาจากการใช้เกสรตัวผู้ของข้าวสาลีผสมพันธุ์กันกับเกสรตัวเมียของข้าวไรย์ ดังนั้นจึงเลือกที่จะใช้สองพยางค์แรกของคำว่าTriticum มานำหน้าพยางค์สุดท้ายของคำ Secale
ผู้ผลิตข้าวทริติเคลีหลักได้แก่ประเทศ โปแลนด์, เยอรมนี, เบลารุส, ฝรั่งเศส และรัสเซีย โดยองค์การอาหารและการเกษตรแห่งสหประชาชาติ (FAO) ระบุว่าในปี ค.ศ. 2014 มีการเก็บเกี่ยวผลผลิต 17.1 ล้านตันใน 37 ประเทศทั่วโลก
การเปรียบเทียบลักษณะของข้าวสาลี (ซ้าย),ข้าวทริติเคลี (กลาง),ข้าวไรย์ (ขวา)
การเพาะปลูกในประเทศไทย

แม้ในปัจจุบันยังมิได้มีการเพาะปลูกข้าวทริติเคลีในเชิงพาณิชย์ในประเทศไทย แต่อย่างไรก็ตามทางศูนย์นวัตกรรมเทคโนโลยีหลังการเก็บเกี่ยว มหาวิทยาลัยเชียงใหม่ร่วมกับมหาวิทยาลัยต่าง ๆ ได้มีการสนับสนุนการศึกษาและวิจัยศักยภาพในการปลูกข้าวชนิดนี้อยู่เช่นกัน
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ข้าวทริติเคลี
งามชื่น รัตนดิลก (1989). ความก้าวหน้าในการปรับปรุงพันธุ์ข้าวสาลี ข้าวบาร์เลย์ และทริติเคลี. กรุงเทพฯ: สถาบันวิจัยและพัฒนาแห่งมหาวิทยาลัยเกษตรศาสตร์.
| --- | --- |
การแยกแยะหน่วยอนุกรมวิธาน:  Wikidata: Q380329  Wikispecies: × Triticale  GBIF: 4923821  GRIN: 18449  ITIS: 782021  NCBI: 49317  POWO: urn:lsid:ipni.org:names:77126989-1  Tropicos: 40037412 
| --- | --- |
ฐานข้อมูลการควบคุมรายการหลักฐาน: ประจำชาติ :  เยอรมนี  อิสราเอล  เช็กเกีย 
วิกิพจนานุกรม
งานชุมนุมลูกเสือโลก

งานชุมนุมลูกเสือโลกครั้งที่ 20
งานชุมนุมลูกเสือโลก (อังกฤษ: World Scout Jamboree) เป็นงานชุมนุมลูกเสือที่จัดโดยองค์การลูกเสือโลก ที่เป็นการชุมนุมของลูกเสือจากทั่วโลกอายุตั้งแต่ 14 ถึง 17 ปี งานชุมนุมลูกเสือโลกครั้งแรกจัดขึ้นโดยองค์กรลูกเสือในลอนดอน ในปี ค.ศ. 1920 งานจัดขึ้นทุก ๆ 4 ปี (ยกเว้นในปีสงคราม) โดยในยุคหลัง ๆ จัดขึ้นโดยองค์การลูกเสือโลก ที่เปลี่ยนสถานที่ชุมนุมไปทั่วโลก งานชุมนุมลูกเสือโลกครั้งที่ 20 ในปี ค.ศ. 2006 จัดขึ้นที่ไฮแลนด์สพาร์ก เอสเซ็กซ์ สหราชอาณาจักร และเป็นการเฉลิมฉลองในวาระ ครบ 100 ปี การลูกเสือโลก
ฆ่า ไถ่ อำมหิต

| ฆ่า ไถ่ อำมหิต |
| --- | --- |
Theatrical release poster
กำกับ: ริดลีย์ สกอต
บทภาพยนตร์: เดวิด สการ์ปา
สร้างจาก: Painfully Rich: The Outrageous Fortunes and Misfortunes of the Heirs of J. Paul Getty โดย จอห์น เพียร์สัน
อำนวยการสร้าง:   คริส คลาร์ก  เควนติน เคอร์ติส  แดน ฟรีดกิ้น  มาร์ค ฮัฟแฟม  ริดลีย์ สก็อตต์  แบรดลีย์ โธมัส  เควิน เจ. วอลช์ 
นักแสดงนำ: มิเชล วิลเลียมส์ คริสโตเฟอร์ พลัมเมอร์ มาร์ค วอห์ลเบิร์ก โรเมน ดูริส
กำกับภาพ: Dariusz Wolski
ตัดต่อ: Claire Simpson
ดนตรีประกอบ: Daniel Pemberton
บริษัทผู้สร้าง:   Imperative Entertainment  Scott Free Productions  
ผู้จัดจำหน่าย: TriStar Pictures (United States and United Kingdom) STXinternational (International)
วันฉาย:   18 ธันวาคม ค.ศ. 2017 (2017-12-18) (Samuel Goldwyn Theater)  25 ธันวาคม ค.ศ. 2017 (2017-12-25) (United States)  5 มกราคม ค.ศ. 2018 (2018-01-05) (United Kingdom) 
ความยาว: 133 minutes
ประเทศ: United States United Kingdom
ภาษา: English
ทุนสร้าง: $50 million
ทำเงิน: $55.6 million
ฆ่า ไถ่ อำมหิต (อังกฤษ: All the Money in the World) เป็นภาพยนตร์แนวระทึกขวัญอาชญากรรม ออกฉายปี พ.ศ. 2560 กำกับโดยริดลีย์ สกอตต์ เขียนบทโดยเดวิด สคาร์ปา ดัดแปลงจากหนังสือมี 1995 เขียนโดยจอห์น เพียร์สัน เรื่อง Painfully Rich: The Outrageous Fortunes and Misfortunes of the Heirs of J. Paul Getty
ฆฤษเณศวรมนเทียร

| ฆฤษเณศวร ชโยติรลึงค์ มนเทียร (Grishneshwar Jyotirlinga Temple) |
| --- | --- |
घृष्णेश्वर ज्योतिर्लिंग मंदिर

ศาสนา
ศาสนา: ศาสนาฮินดู
เขต: อำเภอออรังคาบาด
เทพ: พระศรีฆฤษเณศวร (พระศิวะ)
เทศกาล: มหาศิวราตรี
ที่ตั้ง
ที่ตั้ง: ออรังคาบาด
รัฐ: รัฐมหาราษฏระ
ประเทศ: ประเทศอินเดีย
ที่ตั้งในรัฐมหาราษฏระ
พิกัดภูมิศาสตร์: 20°1′29.9″N 75°10′11.7″E﻿ / ﻿20.024972°N 75.169917°E﻿ / 20.024972; 75.169917
สถาปัตยกรรม
ประเภท: เหมัทปันถี (Hemadpanthi)
ฆฤษเณศวรชโยติรลึงคมนเทียร (อังกฤษ: Grishneshwar Jyotirlinga Temple) หรือมักเรียกว่า ฆฤษเณศวร  (Ghrneshwar) หรือ ธุศเมศวรมนเทียร (Dhushmeshwar Temple) เป็นหนึ่งในโบสถ์พราหมณ์ที่บูชาพระศิวะที่มีระบุไว้ในศิวปุราณะ คำว่า ฆฤษเณศวร แปลว่าจ้าวเเห่งความเห็นอกเห็นใจ ("lord of compassion") มนเทียรนี้เป็นสถานที่แสวงบุญสำคัญของศาสนิกชนฮินดูผู้นับถือลัทธิไศวะ ที่ซึ่งเชื่อว่ามนเทียรนี้เป็นมนเทียรสุดท้ายในสิบสองมนเทียรพระศิวะ “ชโยติรลึงค์” (Jyotirlinga; ลึงค์แห่งแสงสว่าง) ที่ตั้งอยู่ไม่ไกลจากถ้ำเอลโลรา แหล่งมรดกโลกของยูเนสโกซึ่งตั้งอยู่ห่างออกไปไม่ถึงหนึ่งกิโลเมตร มนเทียรนี้ตั้งอยู่ 30 กิโลเมตร (19 ไมล์) ทางตะวันตกเฉียงเหนือของเมืองออรังคาบาด หรือประมาณ 300 กิโลเมตร (190 ไมล์) ทางจะวันออกของมุมไบ
สิ่งก่อสร้างของมนเทียรนี้ถูกทำลายโดยรัฐสุลต่านเดลีในช่วงศตวรรษที่ 13 และ 14 ก่อนที่จะมีการปฏิสังขรณ์ขึ้นใหม่ และถูกทำลายอีกหลายครั้ง โดยเฉพาะในสมัยความขัดแย้งระหว่างจักรวรรดิโมกุลกับมราฐา โครงสร้างปัจจุบันนี้เป็นการบูรณะปฏิสังขรณ์ในศตวรรษที่ 18 ภายใต้การสนับสนุนของมหาราณี Ahilyabai Holkar แห่งอินโดร์ ภายหลังการล่มสลายของจักรวรรดิโมกุล ในปัจจุบันที่นี่ยังคงเป็นศาสนสถานสำคัญของชาวฮินดู มีศาสนิกชนเข้ามาสักการะอย่างไม่ขาดสาย ผู้เยี่ยมชมสามารถเข้าไปภายในโถงต่าง ๆ รวมถึงครรภคฤห์ด้วย โดยมีเพียงข้อแม้เดียวคือเมื่อผู้ชายเข้าไปภายในโถงด้านในสุด (ครรภคฤห์; garbha-ghrya) จะต้องเปลือยอกเข้าไปตามธรรมเนียม
บรรณานุกรม

Eck, Diana L. (1999). Banaras, city of light (First ed.). New York: Columbia University Press. ISBN 0-231-11447-8.
Gwynne, Paul (2009). World Religions in Practice: A Comparative Introduction. Oxford: Blackwell Publication. ISBN 978-1-4051-6702-4..
Lochtefeld, James G. (2002), The Illustrated Encyclopedia of Hinduism: A-M, Rosen Publishing Group, p. 122, ISBN 0-8239-3179-X
ฆ่าก่อน รายงานทีหลัง

"ฆ่าก่อน รายงานทีหลัง" หรือ "ประหารก่อน รายงานทีหลัง" (จีน: 先斬後奏; พินอิน: xiānzhǎnhòuzòu, เซียนฉ่านโฮ่วโจ้ว; อังกฤษ: kill first, report later) เป็นสำนวนจีน ใช้อุปมาอุปไมยถึงการที่ผู้ใต้บังคับบัญชาปฏิบัติหน้าที่ใดให้ลุล่วงไปก่อนแล้วจึงค่อยรายงานผลต่อผู้บังคับบัญชาทีหลัง
ที่มาของสำนวนนี้ ว่ากันไว้สองทาง ทางแรกว่าในสมัยราชวงศ์ฮั่นตะวันออก ในวันที่ขุนนางตงซวน (พินอิน: Dong Xuan) ได้เข้ารับตำแหน่งเป็นผู้ว่าราชการนครลั่วหยาง เมืองหลวงของประเทศจีนในสมัยนั้น เขาพบว่ามีคดีหนึ่งค้างอยู่ในศาลซึ่งที่ผ่านมาไม่มีทางจะลุล่วงได้ โดยคดีมีว่าข้าราชบริพารคนหนึ่งของพระราชธิดาหูหยาง เป็นคนหยาบช้าและได้กระทำฆาตกรรมขึ้น แต่ไม่มีผู้ได้กล้าลงโทษเพราะเกรงพระราชหฤทัยและอิทธิพลของพระราชธิดา ขุนนางตงซวนนั้นเป็นคนใจซื่อมือสะอาด ไม่เกรงกลัวอิทธิพลของผู้ใด จึงสั่งให้ตำรวจไปจับกุมข้าราชบริพารผู้นั้นขณะที่โดยเสด็จพระราชธิดา และสั่งลงโทษประหารชีวิตทันที พระราชธิดาทรงพระพิโรธ เสด็จไปกราบบังคมทูลพระกรุณาขอให้มีรับสั่งประหารขุนนางตงซวน ขุนนางตงซวนได้เฝ้าทูลละอองธุลีพระบาทและกราบบังคมทูลรายงานเกี่ยวกับคดี ซึ่งเมื่อสมเด็จพระจักรพรรดิได้ทรงสดับแล้วเห็นว่าการกระทำของขุนนางตงซวนมิได้เป็นผิดเป็นโทษแต่อย่างใด ก็มิได้ทรงเอาโทษ เป็นที่มาของสำนวนว่า "ฆ่าก่อน รายงานทีหลัง"
อีกทางหนึ่งเกี่ยวข้องกับเปาบุ้นจิ้นในสมัยราชวงศ์ซ่ง ซึ่งมีที่มาจากวรรณกรรมจีนเกี่ยวกับเปาบุ้นจิ้นเรื่อง "เจ็ดผู้กล้าห้าผู้ทรงธรรม" โดยกล่าวว่าเปาบุ้นจิ้นได้รับพระราชทานชุดเครื่องประหารจากสมเด็จพระจักรพรรดิ ประกอบด้วย
เครื่องประหารหัวสุนัข (เจ็ดผู้กล้าห้าผู้ทรงธรรม ฉบับภาษาไทย เรียก "มีดตัดหัวสุนัข") - สำหรับประหารนักโทษที่เป็นสามัญชน
เครื่องประหารหัวพยัคฆ์ (เจ็ดผู้กล้าห้าผู้ทรงธรรม ฉบับภาษาไทย เรียก "มีดบั่นศีรษะพยัคฆ์") - สำหรับประหารนักโทษที่เป็นข้าราชการ
เครื่องประหารหัวมังกร (เจ็ดผู้กล้าห้าผู้ทรงธรรม ฉบับภาษาไทย เรียก "มีดปลิดเศียรมังกร") - สำหรับประหารนักโทษที่เป็นเชื้อพระวงศ์
เครื่องประหารหัวสิงโต (เจ็ดผู้กล้าห้าผู้ทรงธรรม ฉบับภาษาไทย เรียก "มีดผ่าคอสิงโต") - สำหรับประหารนักโทษที่เป็นทูตผีปีศาจ
โดยทรงให้เปาบุ้นจิ้นมีอาญาสิทธิ์ คือ สิทธิที่จะใช้เครื่องประหารทั้งสี่ประหารผู้กระทำผิดได้ทันทีโดยไม่ต้องขอพระราชทานพระราชานุญาตก่อนตามธรรมเนียมปฏิบัติ แต่เมื่อสั่งประหารผู้ใดแล้วให้ทูลถวายรายงานคดีด้วย ในวรรณกรรมอีกชุดหนึ่งก็ว่าอาญาสิทธิ์ดังกล่าวของเปาบุ้นจิ้นนั้นได้มาจากการที่ได้รับพระราชทานกระบี่อาญาสิทธิ์ ทั้งนี้ เป็นที่มาอีกแห่งหนึ่งของสำนวนว่า "ฆ่าก่อน รายงานทีหลัง"